Rikunarita-ORG/Wikinium huggingface dataset:
# Kathy Kirby

|  |
| --- |
| Kathy Kirby |
|  |
|  |
| Fødd | 20. oktober 1938 |
| Fødestad | Ilford, Chadwell Heath |
| Død | 19. mai 2011 (72 år) |
| Dødsstad | London |
| Fødenamn | Kathleen O'Rourke |
| Opphav | Storbritannia |
| Aktiv | 1960–2011 |
| Sjanger | pop |
| Instrument | vokal |
| Plateselskap | Decca Records |
| Verka som | songar |

**Kathy Kirby** (20. oktober 1938–19. mai 2011) var ein engelsk songar. Det vert sagt at ho var den best betale kvinnelege songaren i si tid. Ho er best kjend for sin coverversjon av Doris Day-låten «Secret Love» og for å ha representert Storbritannia i Eurovision Song Contest i 1965, der ho kom på andreplass med låten «I Belong». Utsjånaden og det blonde håret gjorde at ho fleire gongar vart samanlikna med Marilyn Monroe. Populariteten til Kirby nådde toppen i 1960-åra, då ho var ein av dei mest kjende og verdsette personlegdommane i britisk underhaldingsliv.

Kirby hadde ei skolert og kraftig røyst, og gjennom framsyningar på fleire tv-program oppnådde ho stor popularitet og fekk fleire topp ti-hitar i Storbritannia. Ho vart også kåra til den beste britiske songaren av musikkmagasinet *New Musical Express*. Men mot slutten av 1960-åra dala karrieren hennar, og i 1983 trekte ho seg heilt tilbake frå artistlivet og budde i South Kensington i London.

## Diskografi

### Album

* 1963 – *Kathy Kirby Sings 16 Hits From Stars And Garters*
* 1966 – *Make Someone Happy*
* 1968 – *My Thanks to You*

### Singler

* 1963 – «Dance On!»
* 1963 – «Secret Love»
* 1964 – «Let Me Go, Lover!»
* 1964 – «You're the One»
* 1965 – «I Belong»

## Kjelder

* *Denne artikkelen bygger på «Kathy Kirby» frå Wikipedia på bokmål, den 13. mars 2023.*

## Bakgrunnsstoff

* Kathy Kirby hos Internet Movie Database
* Kathy Kirby hos The Movie Database
* Kathy Kirby hos Discogs
* Kathy Kirby hos All Music

 Commons har multimedium som gjeld: **Kathy Kirby**
# Pave Johannes Paul II

|  |
| --- |
| Johannes Paul II |
|  Paven i Vatikanet i september 2004. |
|  |
| *Iohannes Paulus II* |
| Dåpsnamn | Karol Józef Wojtyła |
| Fødd | 18. mai 1920 Wadowice i Polen |
| Død | 2. april 2005 Vatikanstaten |
| Vald | 16. oktober 1978 |
| Innsett | 22. oktober 1978 |
| Føregangar: | Johannes Paul I |
| Etterfylgjar: | Benedikt XVI |

**Johannes Paul II** (18. mai 1920–2. april 2005) vart den fyrste ikkje-italienske paven på 455 år. Pavetida hans vart den tredje lengste i historia, etter Pius IX og Sankt Peter, og han var pave i 26 og eit halvt år.

Johannes Paul II var ein svært aktiv pave som gjorde over hundre utanlandsreiser, og som til saman reist lenger enn alle dei andre pavane til saman. Han lærte seg mange språk, og helsa ofte dei store menneskemassane som samla seg for å sjå han på morsmålet deira. Han hadde òg mykje kontakt med representantar frå andre trussamfunn.

Pave Johannes Paul II lyste sæle og kanoniserte fleire personar enn nokon tidlegare pave. I oktober 2004 hadde han sællyst 1 340 menneske.

## Livssoge

Fødenamnet hans er Karol Józef Wojtyła, og fødestaden er Wadowice i Polen. Etter ein vanskeleg oppvekst byrja han å interessera seg for teologi, og han vart prestevigd i 1946. Etter kvart blei han hjelpebiskop, og seinare erkebiskop, av Kraków.

## Pavevalet

Han blei vald til stillinga etter at Johannes Paul I berre hadde vore pave i 33 dagar. Wojtyla hadde sjølv tenkt å ta namnet Stanislas etter den polske nasjonalhelgenen Stanisław, men folket i Roma hadde allereie byrja å ønskja «Johannes Paul II», og den nye katolske leiaren bøygde seg for kravet. Etter at valet var annonsert, gjekk paven ut på balkongen på Peterskyrkja og helste folket. For første gong skjedde dette ikkje på latin, men på italiensk.

Som pave heldt han på valspråket han hadde teke ved bispeordinasjonen, *Totus tuus*, «Heilt din». Både valspråket og våpenet hans viser hengivinga hans til jomfru Maria: Våpenet har ein gul kross på blå botn med ein M nede i det venstre hjørnet.

## Bakgrunnsstoff

 Wikimedia Commons har multimedia som gjeld: **Pave Johannes Paul II**
# Hale

Ein lemur med ein ringstripete hale.
Ein **hale** (norrønt «hali») er den bakerste delen av kroppen på ein del dyr. Hjå virveldyr er halen ei forlenging av ryggen bakover frå den sentrale kroppen.

Utrykket *hale* vert også nytta om anna liknande vedheng som til dømes ein komethale eller ein flyhale.

## Kjelder

## Bakgrunnsstoff

 Commons har multimedium som gjeld: **Hale**
# Navaratri

Framstilling av ni durgaformer under navaratri i Varanasi.
**Navaratri** (sanskrit नवरात्रि, navaratra 'ni netter') eller **dasara** er ei hinduhøgtid til ære for ulike former av Durga, eller morgudinna. Høgtida går over ti dagar og ni netter, og endar mange stader med feiringa av dassehra eller vidjayadasjami. Høgtida blir feira under den lyse delen av hindumånaden asjvin, anten i september eller oktober etter vestleg tidsrekning.

## Sjå òg

* Garba

## Bakgrunnsstoff
# Bru

Bogebru i Firenze.
Svært enkel bjelkebru.
Nordhordlandsbrua, både flytebru og skråkabelbru
Ei **bru** er ein konstruksjon laga for kryssing av til dømes elver eller juv. I nyare tid er det òg blitt vanleg å byggja bruer over smale havstykke, som sund eller fjordar. Bruer kan bli brukte for å letta trafikken, både ved fotgjengararbruer over vegar og jernbanespor eller bruer for tog eller vegtransport over ei anna ferdselsåre.

Å byggja bruer er ein kunst som ingeniørar har imponert med i tusenår. Romarane er kjende for å ha bygd bruer overalt der riket deira spreidde seg.

## Brutypar

Lunde bru er ei tørrmura bogebru
Det finst fleire typar bruer, frå enkle til svært innvikla.

* bjelkebru er ganske enkelt ein tjukk bjelke brukt som bru.
* bogebru er forma som ein boge, og presset blir leia til fundamentet av brua.
* hengebru er ei bru som er forankra med kablar frå høge tårn på kvar side og kanskje undervegs på brua.
* skråkabelbru er òg forankra i høge tårn, men her står kablane i ei vifte ut frå tårna
* flytebru er ei bru som ligg på vatnet, halde oppe av si eiga oppdrift. Har gjerne pontongar for å få stor nok oppdrift.
* klopp er ei lita gangbru av stokkar eller stein
* vindebru
* utkragingsbru er ein variant av bjelkebru der spennet blir gjort kortare ved å mure utkraging frå begge sider slik at det dannar ein sterk «utkragingsbue»

Døme på utkragingsteknikk i tørrmur, detalj av Horndøla bru frå 1810.
Golden Gate Bridge er ei hengebru.
## Sjå òg

* Bruer i Noreg
* Bru - Ein tidlegare kommune i Sogn og Fjordane fylke

## Kjelder

## Bakgrunnsstoff

* Norsk side for Bruer
* Oversyn over brutypar Arkivert 2009-07-30 ved Wayback Machine.
# Legering

Ei **legering** er ein kombinasjon av to eller fleire grunnstoff der minst eit skal vera eit metall. Legeringar har metalliske eigenskapar. Ei legering av to grunnstoff vert kalla ei binær legering, er det tre grunnstoff vert ho kalla ternær og med fire kvarternær. Legeringar er vanlegvis utvikla for å få fram eigenskapar som er gunstigare enn i grunnstoffa. Til dømes er stål sterkare enn jern, medan messing er meir slitesterkt enn kopar og har finare glans enn sink.

Medan reine metall vil ha eit klart definert smeltepunkt, vil legeringar vanlegvis ha eit smelteområde der materialet er ei blanding av fast og flytande fase. Temperaturen der smeltinga startar vert kalla solidus og temperaturen der smeltinga er komplett vert kalla liquidus. I nokre tilfelle kan ein ha legeringar med eit definert smeltepunkt, desse vert kalla eutektiske.

I enkelte tilfelle har ein eigne namn på legeringar, slik som for amalgam, messing eller bronse. I andre tilfelle vil grunnmaterialet vera utgangspunkt for namnet, ein snakkar da om aluminiumlegeringar, sinklegeringar eller magnesiumlegeringar.
# Prosjekt Gutenberg

|  |
| --- |
| Project Gutenberg |
|  |
|  |
| Skipa | 1. desember 1971 (1971-12-01) (første dokument lagt ut) |
| Nettstad |  |

**Prosjekt Gutenberg** (eller **Project Gutenberg**) er eit internasjonalt idealistisk initiativ for å skapa frie elektroniske utgåver av eldre litteratur. Litteraturen er så gamal at opphavsretten ikkje lenger er strengt gjeldande. Prosjektet er oppkalla etter boktrykkaren Johann Gutenberg.

Prosjekt Gutenberg vart grunnlagt Michael Hart i 1971.

## Norske bøker på Prosjekt Gutenberg

På grunn av at grensa for opphavsrett (i USA) er verk publisert før 1923, er det ikkje mykje litteratur på norsk som kan publiserast der. Av verk publisert i Noreg er berre to forfattarar representert, og begge på dansk, Henrik Wergeland og Henrik Ibsen.

## Sjå òg

* Prosjekt Runeberg
* Prosjekt Gutenberg Australia‎

## Kjelder

## Bakgrunnsstoff

* Offisiell nettstad
* PGDP.net
# Det skotske flagget

Den offisielle versjonen av det skotske flagget.
Tradisjonelt flagg med lysare blåfarge.
**Det skotske flagget** (skotsk-gælisk: *bratach na h-Alba*; skotsk: *Banner o Scotland*), også kjent som *Saltire* («andreaskross») eller *St Andrew's Cross* («sankt Andreas-kross») er nasjonalflagget til Skottland. Flagget består av ein kvit andreaskross på blått felt, eller med heraldisk skildring, «azure, a saltire argent». Krossen står for apostelen Andreas, som er vernehelgen for Skottland. Det skotske nasjonalflgget, framfor *Royal Standard of Scotland* («den kongelege [heraldiske] fane for Skottland»), er det korrekte flagget for alle privatpersonar og bedriftsorgan i Skottland. Det er òg, der det er mogleg, heist frå skotske regjeringsbygningar kvar dag frå 08.00 til solnedgang, med visse unntak.

Bruken av det skotske flagget er dokumentert for fyrste gong med ein illustrasjon av eit heraldisk flagg i David Lyndsay sitt *Register of Scottish Arms* («Registeret av skotske våpenskjold»), ca. 1542. Det er mogleg at dette er basert på ein presedens frå slutten av 1400-talet om bruken av ein kvit andreaskross på eit blått flagg. Etter seiande blei det gjort av dronning Margrete, kona til kong Jakob III (1451–1488).

Flagget er til forveksling likt flagget til Tenerife, som er endå litt mørkare blått enn det skotske.

## Fargar og dimensjonar

Blåfargen har variert mykje, fyrst og fremst ut frå kva slags fargestoff som har vore tilgjengeleg. I 2003 vedtok ein komité frå Det skotske parlamentet at offisielle flagg skal ha nyansen Pantone 300. Denne er noko lysare enn fargen som blir brukt i Union Jack, som er Pantone 280.

Proporsjonane er ikkje formelt bestemde, men det blir gjerne brukt 3:5 eller 2:3; den fyrste er mest vanleg. Krossen skal ha ei breidd tilsvarande ein femdel av høgda til flagget.

## Det skotske kongeflagget

Det skotske kongeflagget
Det skotske kongeflagget (*Royal Standard of Scotland*), også kjent som «Fanen til skottekongen» (*Banner of the King of Scots*) eller meir som «Den oppreiste løva av Skottland» (*Lion Rampant of Scotland*) er den kongelege våpenskjoldfana til Skottland. Det kongelege flagget har historisk vore brukt av kongen av Skottland, og det skil seg frå det skotske nasjonalflagget ved at den korrekte bruken av det er avgrensa gjennom ei lov frå det skotske parlamentet til nokre få store statlege myndepersonar som offisielt representerer monarken i Skottland. Eit kongeleg løyve frå 1934 i samband med sølvjubileet til Georg V godkjende likevel bruken av handhaldne versjonar av dette flagget, og denne typen flagg blir framleis blir nytta av tilhengjarar ved sportshendingar og andre offentlege høve. Flagget blir også brukt offisielt ved kongelege residensar i Skottland når monarken ikkje er til stades.

## Kjelder

* *Denne artikkelen bygger på «Skottlands flagg» frå Wikipedia på bokmål, den 29. januar 2025.*

## Bakgrunnsstoff

 Commons har multimedium som gjeld: **Det skotske flagget**
# Nokturne

*Retrospection - nocturne*. Notar til verk av Edward O. Eaton.
Nocturne i G-moll, op. 37, av Chopin
Ein **nokturne** eller **noktyrn** (frå fransk *nocturne* som tyder «nattleg», frå latin *nocturnus*) er vanlegvis eit musikalsk stykke som er inspirert av, eller gjev ei kjensle av, natta.

## Historie

Namnet nokturne vart først nytta om musikkstykke på 1700-talet, då det indikerte eit stykke i fleire satsar, normalt spelt for ein kveldsfest og så lagt bort. Stundom hadde dei det italienske namnet *notturno*, som Wolfgang Amadeus Mozart sine *Notturno i D*, K.286 og *Serenata Notturna*, K. 239.

Den noverande forma som eit enkelt karakterstykke, vanlegvis skriven for piano, vart dyrka fram på 1800-talet. Dei første nokturnane skrivne med denne tittelen vart komponerte av den irske komponisten John Field. Den mest kjende eksponenten for musikkforma var Frédéric Chopin, som skreiv 21 av dei. Eit av dei mest kjende stykka frå 1800-talet sin salongmusikk var «Femte Nocturne» av Ignace Leybach. Seinare komponistar som skreiv nokturnar for piano var mellom andre Gabriel Fauré, Alexander Scriabin, Erik Satie (1919), Francis Poulenc (1929) og Peter Sculthorpe.

Nokturnar er ofte rolege, uttrykksfulle og lyriske, og ofte heller dystre, men kan òg vere framført i mange forskjellige stemningar. Den andre orkestrale nokturnen til Claude Debussy er til dømes særs livleg.

## Kjelder

* *Denne artikkelen bygger på «Nocturne» frå Wikipedia på engelsk, den 27. august 2014.*
	+ *Wikipedia på engelsk oppgav desse kjeldene:*
* Wignall, Harrison James, «Mozart and the 'Duetto Notturno' Tradition", *Mozart-Jahrbuch*, 1993.
* Wignall, Harrison James, «Duetto notturno", *The New Grove Dictionary of Music and Musikars*, (ed. Sadie), London, MacMillan, 2000.
* Mozart's Notturno in D, K.286: Chicago Symphony Orchestra program notes Arkivert 2016-03-13 ved Wayback Machine.
# Luftfart

Fly er døme på fartøy som er mykje brukt innan luftfart.
**Luftfart** er ferdsle og transport med luftfartøy, det vil seia maskinar laga for flyging i jordatmosfæren. Ein skil mellom sivil og militær luftfart.

## Kjelder
# 9. oktober

**9. oktober** er den 282. dagen i den gregorianske kalenderen (283. under skotår). Det er 83 dagar att av året.

## Merkedag

### Nasjonaldagar og nasjonale flaggdagar

|  |  |
| --- | --- |
|  | Frigjeringsdag i **Uganda** |

* Hanguldag i Sør-Korea til minne om oppfinninga av hangul, det koreanske alfabetet.

### Religiøs helgedag

**Bevegelege heilagdagar som fell på 9. oktober i 2026:**

#### Helgendag i den katolske kyrkja

* Dionysius av Paris
* Johannes Leonardi

### Primstaven

* Dinesmesse, markert med fisk, flagg eller bispestav

### Namnedag

|  |  |
| --- | --- |
| **Noreg** | Leidulf og Leif |
| **Sverige** | Ingrid og Inger |
| **Danmark** | Dionysius |

## Hendingar

### Utlandet

* 1820: Guayaquil i dagens Ecuador erklærte sjølvstende frå Spania.
* 1962: Uganda erklærte sjølvstende frå Storbritannia.

### Noreg

* 1937: Fyksesundbrua vart opna av kronprins Olav.
* 1968: Oljeselskapet Phillips melde om dei første oljefunna på norsk sokkel
* 1989: Opninga av det norske Sametinget.

## Fødde

David Cameron, fødd 9. oktober 1966
*Sjå òg Fødde den 9. oktober.*

* 1835: Camille Saint-Saëns, fransk komponist og pianist
* 1842: John Lund, norsk forretningsmann og politikar
* 1874: Nicholas Roerich, russisk målar og kulturforskar
* 1920: Jens Bjørneboe, norsk forfattar
* 1924: Aagot Noss, norsk tradisjonsforskar
* 1934: Harald Grønningen, norsk langrennsløpar
* 1938: Heinz Fischer, austerriksk politikar
* 1940: John Lennon, engelsk musikar (The Beatles)
* 1966: David Cameron, britisk statsminister

## Døde

Liket av Che Guevara
*Sjå òg Døde den 9. oktober.*

* 1841: Karl Friedrich Schinkel, prøyssisk arkitekt og målar
* 1864: Poul Steenstrup, dansk-norsk næringsdrivar
* 1958: Pave Pius XII
* 1967: Che Guevara, argentinsk geriljaleiar, avretta
* 1982: Otto Nielsen, norsk programskapar
* 1986: Arild Brinchmann, norsk teaterleiar
* 1987: Knut Getz Wold, norsk sentralbanksjef
* 1995: Alec Douglas-Home, britisk statsminister
* 1999: Per Håland, norsk redaktør
# Hudsonelva

|  |
| --- |
| Hudson |
| elv |
|  |
| Land |  USA |
| Område | New York |
| Sideelvar | Mohawk |
| Lengd | 507 km |
| Middelvassføring | 606 m³/s |
| Munning | Upper New York Bay i Atlanterhavet |
|  Hudsonelva ﻿ / ﻿ |
|  Elvene Hudson og Mohawk med nedbørsområdet markert med gult.

 Elvene Hudson og Mohawk med nedbørsområdet markert med gult.

 |
| **Wikimedia Commons:**  Hudson River |

**Hudsonelva** (engelsk *Hudson River*, mohikansk *Muh-he-kun-ne-tuk*) er ei elv i USA. Ho renn hovudsakleg gjennom delstaten New York, men markerer også ein del av grensa mellom New York og New Jersey. Hudsonelva har namn etter Henry Hudson, ein engelskmann som utforska elva i 1609.

Hudsonelva sett frå Bear Mountain Bridge.
Kjelda til elva er Tear-of-the-Clouds-sjøen i Adirondackfjella. Ved Albany renn Mohawk-elva saman med henne, og deretter renn ho nesten rett sørover til ho munnar ut i Atlanterhavet mellom Manhattan i New York og New Jersey.

Eriekanalen, som blei opna den 26. oktober 1825, bind saman Hudsonelva og Eriesjøen, slik at byane ved Dei store sjøane fekk vasstilgang til Atlanterhavet.

## Kjelder

* *Denne artikkelen bygger på «Hudsonfloden» frå Wikipedia på svensk, og «Hudson River» frå Wikipedia på bokmål den 27. august 2018.*
# FAO

|  |
| --- |
| FAO |
|  |
|  |
|  |
| Skipa | 1. februar 1945 |
| Hovudkontor | Roma |
| Land | Italia |
| Dagleg leiar | John Boyd Orr, Binay Ranjan Sen, Addeke Hendrik Boerma, Jacques Diouf, José Graziano |
| Nettstad |  (fleire språk) |

**FNs organisasjon for ernæring og landbruk** (**FAO**: *Food and Agriculture Organization*) er SN-organisasjonen for mat og landbruk, men arbeider òg mot svolt i verda. Han skal òg samla og dela kunnskap om korleis ein kan forbetra og modernisera landbruk, skogbruk og fiske, særleg i u-land.

## Historie

José Graziano da Silva, leiar for FAO.
FAO blei grunnlagd i 1945 i Hot Springs i Virginia. Han har som motto *fiat panis*, latin for 'det vere brød'. I 2009 hadde han 191 medlemsland.

José Graziano da Silva frå Brasil har vore direktørgeneral i FAO sidan 2012. Før han har organisasjonen vore leia av:

* John Boyd Orr (Storbritannia), oktober 1945-april 1948
* Norris E. Dodd (USA), april 1948-desember 1953
* Philip V. Cardon (USA.), januar 1954-april 1956
* Herbert Broadley (Storbritannia, fungerande) april 1956-november 1956
* Binay Ranjan Sen (India), november 1956-desember 1967
* Addeke Hendrik Boerma (Nederland), januar 1968-desember 1975
* Edouard Saouma (Libanon), januar 1976-desember 1993
* Jacques Diouf (Senegal), januar 1994-desember 2011
* José Graziano da Silva (Brasil), januar 2012

## Arbeid

FAO samlar ulik matstatistikk. Denne graten gjev eit oversyn over torskefangst frå 1950-talet til 2000-talet.
Organisasjonen har særleg prøvd å utvikla områda der 70 % av dei fattige og svoltne i verda bur. For å få til dette har han fire strategiar:

* Gjera informasjon tilgjengeleg
* Fordela ekspertise rundt målsetjingar
* Skapa ein møtestad for nasjonane
* Bringa kunnskap ut til folket

FAO sin underorganisasjon for Berekraftig Utvikling (SD) gir råd til regjeringar om integrert regulering, planlegging og styring var naturresursar. Den koordinerer korleis organisasjonane set i gang Rio-toppmøte sin Agenda 21 og dei globale miljøkonvensjonane om biologisk mangfald, klimaendringar og ørkendanning frå 1992.

SD koordinerer og det tverrfaglege programmet for økologisk dyrking, den fremjar landbruket sitt omsyn til økosystem, og også beredyktige energistrategiar og -teknologiar. Den hjelpe og utviklingslanda med å bruke fjernovervaking, agrommeterorlogi og geografiske informasjonssystem, slik at dei kan styre naturressursane og overvake tilstanden til avlingane.

## Kjelder

## Bakgrunnsstoff

 Commons har multimedium som gjeld: **FAO Offisiell nettstad
* FAO Norden
* FAO Norden på Facebook
# Det ukrainske riksvåpenet

Det ukrainske riksvåpenet
**Det ukrainske riksvåpenet** (Tryzub) inneheld dei same fargane som det ukrainske flagget. Det viser eit blått skjold med eit gult tretagga spyd—symbolet til antikke slaviske stammar som ein gong levde i Ukraina.

Nokre ukrainarar har lagt merke til at ein kan dele spydet inn i dei fire kyrilliske bokstavane В, О, Л, og Я, «ВОЛЯ», som tyder «fridom» eller «fred».
# Verdshandelsorganisasjonen

|  |
| --- |
| Verdshandelsorganisasjonen |
|  |
|  |
|  |
| Org.form | Folkerettssubjekt |
| Skipa | 1. januar 1995 |
| Hovudkontor | Genève |
| Land | Sveits |
| Styreleiar | Ngozi Okonjo-Iweala (1. mars 2021) |
| Nettstad |  (engelsk) |

**Verdshandelsorganisasjonen** (engelsk *World Trade Organization*, **WTO**) vart etablert i 1995 etter ein revisjon av GATT-avtalen. Avtalen legg reglar for verdshandelen, og har som formål å byggje ned handelsbarrierar som til dømes toll. WTO hadde 148 medlemsland per 26. mai 2005. Generaldirektør frå mai 2005 er Pascal Lamy. Han avløyste Supachai Panitchpakdi.

## Kjelder

## Bakgrunnsstoff

* Offisiell nettstad
# Militær etterretning

**Militær etterretning** er ei form for etterretning som fokuserer på innsamling, kontroll og formidling av informasjon om potensielle eller mogelege fiendtlege avdelingar, terreng og vêrforhold i operasjonsområda.

Dei fleste forsvarsorganisasjonane i verda har eigne avdelingar som driv militær etterretning. I Noreg driv spesielt Etterretningstenesta, Forsvarets militærgeografiske teneste, Etterretningsbataljonen, Forsvarets spesialkommando, Hærens jegerkommando, Marinejegerkommandoen, Kystjegerkommandoen, F/S «Marjata» og 717-skvadronen med militær etterretning. På tross av det er militær etterretning ei oppgåve som alle militære avdelingar har.

## Kjelder
# Douala

|  |
| --- |
| Douala |
| by |
|  |
| Land |  Kamerun |
| Areal | 210 km² |
| Folketal |  2 768 436 (2015) |
|  Douala ﻿ / ﻿ |
| **Wikimedia Commons:**  Douala |

**Douala** er ein by i Kamerun og regionshovudstad i Littoral. Byen ligg ved munningen av elva Wouri, rundt to mil frå fra Guineabukta. Namnet Douala stammar frå bantufolket duala/douala, som opphavleg budde på staden. Namnet erstatta det tidlegare **Kamerunstadt** i 1907. Douala hadde 1 884 802 innbyggarar i 2005. Byen har lenge hatt omtrent like stort folketal som den kamerunske hovudstaden Yaoundé. Lenge var Douala den største byen i Kamerun, men no er Yaoundé større.

Byen har ein stor produksjon av kakao, kaffibønner, palmeolje, bananar og tømmer. Desse varene blir eksporterte via hamna. Douala har også tekstil-, næringsmiddel- og treforedlingsindustri, og det blir drive produksjon av øl, leskedrikkar og aluminiumsprodukt her.

Douala blei tysk i 1884, med namnet Kamerunstadt, og var hovudstaden i Tysk Kamerun frå 1901 til 1916. Frå 1940 til 1946 var han hovudstaden i Fransk Kamerun.

## Transport

Det går jernbanelinjer frå Douala til byane Yaoundé, Ngaoundéré, Kumba og Nkongsamba. Byen har ei 1 800 meter lang bru over Wouri. Han har òg ein internasjonal flyplass, Douala internasjonale lufthamn.

## Vennskapsbyar

* Strasbourg i Frankrike.
* Akhisar i Tyrkia.
* Dakar i Senegal.
* Newark i USA.
* Philadelphia i USA.
* Windhoek i Namibia.

## Kjelder

* *Denne artikkelen bygger på «Douala» frå Wikipedia på bokmål, den 25. juli 2023.*

## Bakgrunnsstoff

 Commons har multimedium som gjeld: **Douala Offisiell nettstad